Nationaal Arbeids-Secretariaat

La Nationaal Arbeids-Secretariaat (NAS),  Nacia Sekretariejo de Laboro aŭ Nacia Laborsekretariejo estis nederlanda sindikatista federacio de radikal-maldekstraj sindikatoj inter 1893 kaj 1940. Fondiĝe la sindikataro estis ligita al la Dua Internacio, sed NAS fariĝadis pli kaj pli anarki-sindikatista. Komence de la dua mondmilito la nazioj malpermesis NAS.

 Historio 
En 1893 NAS estis federacio ne nur de sindikatoj, sed ankaŭ de aliaj organizaĵoj, ekzemple la politika partio Socialdemokrata Ligo (SDB). En 1894 la Socialdemokrata Laborista Partio (SDAP) anstataŭis SDB kaj anis NAS. Dum la sekvaj jaroj, NAS fariĝis plirevoluciema kaj SDAP plireformema. En 1906 SDAP-anoj fondis propran sindikataro, la Nederlands Verbond van Vakverenigingen.

Ekde tiu jaro, NAS amikiĝis kun plirevoluciaj partioj, kiel la Socialista Partio de NAS-estrarano Harm Kolthek, la Komunista Partio de Nederlando ĝis konflikto kun la Kominterno en 1926, kaj ekde 1929 ĝis 1940 la Revolucia Socialista Laborista Partio de NAS-estrarano Henk Sneevliet.

 Referencoj 

 Literaturo 
 Piet Hoekman kaj Jannes Houkes, Het Nationaal Arbeids-Secretariaat 1893-1940: De geschiedenis van de eerste vakcentrale in Nederland (Utrecht 2015).

 Vidu ankaŭ 
 Confederación Nacional del Trabajo

 Eksteraj ligiloj 

 Arkivo de NAS ĉe la Internacia Instituto de Socia Historio

Kategorio:Internacia Laborista Asocio
Kategorio:Sindikatoj en Nederlando
Kategorio:Aperis en 1893
Kategorio:Malaperis en 1940